Quittung über eine Schuldrückzahlung
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

20157 AD 102 ? Chr.Mitt. 178

ἀντίγραφον διαγραφῆς ἀπὸ τῆς [...][^a1] καὶ Ἰσιδώρου τραπέζης ἔτους ἕκτου[^a2] Αὐτοκράτορος Καίσαρος Νέρουα Τραιανοῦ Σεβαστοῦ Γέρμανικοῦ Δακικοῦ μηνὸς Νέου Σεβαστοῦ [...] Ὡρίων Σαταβοῦτος καὶ Σαραπίων Ἀμμωνίου καὶ Πόπλιος Φάβιος Διονύσιος καὶ Πανομγεὺς Στοτοήτιος καὶ Στοτοῆτις Ἐριέως καὶ Πακῦσις Ἐριέως, Στοτοῆτις Πετεσούχου καὶ Στοτοῆτις Ψενήσεως, οἱ ὀκτὼ Ἀμμωνίῳ Ἥρωνος ἀπέχειν αὐτὸν τὰς ἴσας ὧν ὠφειλήκασι κατὰ διαγραφὴν τῆς Φίλου τραπέζης, ἣν καὶ ἀναδέδωκεν αὐτοῖς εἰς ἀκύρωσιν, ἀργυρίου δραχμὰς τετρακοσίας τεσσαράκοντα γίνονται δραχμαὶ υμ, καὶ μηδὲν αὐτοῖς ἐνκαλεῖν περὶ μηδενὸς ἁπλῶς πράγματος ἐγγράπτου ἀγράφου μέχρι τῆς ἐνεστώσης ἡμέρας τρόπῳ μηδενί, ἀκύρου οὔσης, ἧς ἐξέδοτο αὐτοῖς ὁ προγεγραμμένος τοῦ Ἀμμωνίου πατὴρ Ἥρων ἑτέρας ἀποχῆς. Ἀμμώνιος Ἥρωνος ἀπέχω παρὰ τῶν προγεγραμμένων τὰς τοῦ ἀργυρίου δραχμὰς τετρακοσίας τεσσαράκοντα , ἃς ἔδωκάν μοι κατὰ διαγραφὴν τῆς Φίλου τραπέζης Ἀγορᾶς Ἱματίων, ἣν καὶ ἀναδέδωκα εἰς ἀκύρωσιν καὶ οὐδὲν αὐτοῖς ἐνκαλῶ περὶ μηδενὸς ἁπλῶς πράγματος μέχρι τῆς ἐνεστώσης ἡμέρας ἀκύρου οὔσης, ἧς ἐξέδοτο αὐτοῖς ὁ προγεγραμμένος μου πατὴρ ἐνγράφου ἀποχῆς καθὼς πρόκιται.

[^a1: τῆς [...] | τῆς Φίλου τοῦ]

[^a2: ἕκτου | ἑβδόμου]